৩  টাকা-কড়ি ঢের আছে, যা নেই- তা নীতি  সোৎসাহে ফুলটাইম করি রাজনীতি।  এলাকায় আছে নাম, লোকজনে চেনে  সালিশ-ফালিশে সবাই কথাখানা মানে।  বিপদে-আপদে শোনাই কথা মমতার  মনেতে লুকোনো আছে, লোভ ক্ষমতার।  সদস্য হয়ে দলে ঢুকি সুঁচ হয়ে  এর কথা ওকে দিই সদাই লাগিয়ে।  দলাদলি, কোন্দলে সুযোগ আসে খাঁসা  আমাকেই চুজ্u200c করে- হাইকমান্ডের মিমাংসা।  দল করি ফাও নয়, লক্ষ্য ঠিক অতি  সাধারন সম্পাদক কিম্বা সহ-সভাপতি।  পেয়ে যাই পদখানা খাঁটিয়ে যে ব্রেইন  টার্গেট এর পরে- উপজেলা চেয়ারম্যান।  সিঁড়ি বাই তরতর- একে একে পদ  সহজেই পৌঁছে যাই- স্বপ্নের সংসদ।  এরই নাম উত্থান- কারো হার, কারো জিত  উঠে আসি সফল আমি- এক রাজনীতিবিদ।